
Sülysáp Város Önkormányzata
Polgármesteri Hivatal
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: …………/2013
Előterjesztést készítette: Novákné Dutkai Szilvia vagyongazdálkodási ügyintéző
Előterjesztés elkészítésének időpontja: 2013. december 4.
Előterjesztést véleményezi: PTÜB 
Döntés módja: nyílt szavazás, egyszerű szótöbbség

Mellékletek: átadás-átvételi jegyzőkönyv (kérelem), számla, bérleti szerződés 
E L Ő T E R J E S Z T É S

Sülysáp Város Önkormányzata Képviselő-testületének

2013. december 18-án tartandó munkaterv szerinti ülésére

00. napirendhez

Tárgy: Szent István tér 17/a. szám alatti önkormányzati bérlakás ügye 
Tisztelt Képviselő-testület!
A PED-PT Kft. (székhelye: 3700 Kazincbarcika, Mogyoró u. 16.; képviseli: Dr. Laczkó Katalin) által bérelt Sülysáp, Szent István tér 17/a. szám alatti önkormányzati bérlakásból a bérlő 2013. november 19-én kiköltözött, a lakást Sülysáp Város Önkormányzatának visszaadta. Dr. Laczkó Katalin az átadás-átvétel során kérte, hogy a Faluszolga Kft. által elvégzett korszerűsítési munka (radiátor és termosztát beépítése) rá terhelt 39.298 Ft összegű anyagköltségét – arra való tekintettel, hogy az a lakásban értéknövelő tényezőként bennmarad – részére térítse vissza. (A beépítést az akkoriban zajló fűtéskorszerűsítési munkákkal együtt a Faluszolga Kft. végezte el, és munkadíját magára vállalta.)
Az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendelet 12. §-a alapján a Bérbeadó és a bérlő megállapodhatnak abban, hogy a lakást a bérlő átalakítja, korszerűsíti. A megállapodásban rögzíteni kell az elvégzendő munkák körét, konkrét megjelölését, a munkák befejezési határidejét, a munkák elvégzésének költségeit, valamint azt, hogy a munkák elvégzésének költségei melyik felet terhelik. A megállapodás megkötésére – a PTÜB javaslata alapján – a Polgármester jogosult.

A lakást erre vonatkozó külön megállapodás hiányában átalakító, korszerűsítő bérlő az átalakítással, korszerűsítéssel felmerült kiadásai megtérítését a Bérbeadótól sem a lakásbérleti szerződés alatt, sem annak megszűnése után nem követelheti.
PED-PT Kft.-nek az önkormányzattal nem volt megállapodása a munkák elvégzésére.

Mindezek alapján kérem a képviselő-testület szíves döntését az ügyben.
…/2013. (XII. 18.) ÖKT határozati javaslat

Sülysáp Város Önkormányzatának Képviselő-testülete úgy dönt, hogy  

1./ a PED-PT Kft. (székhelye: 3700 Kazincbarcika, Mogyoró u. 16.; képviseli: Dr. Laczkó Katalin) kérelmének, melyben a Sülysáp, Szent István tér 17/A. szám alatti bérlakásban végzett fűtésszerelési munkák 39.298 Ft összegű anyagköltségét megtérítse helyt ad/nem ad helyt.
2./ felkéri a polgármestert a szükséges intézkedések megtételére.





Határidő: azonnal
Felelős: polgármester
Sülysáp, 2013. december 4.

Horinka László s.k.

polgármester
Láttam!

Sülysáp, 2013. december 13.

Tóth Krisztina s.k.

jegyző

